|  |  |
| --- | --- |
| Numri i lëndës: | 2018:014330 |
| Datë: | 24.01.2020 |
| Numri i dokumentit:  | 00784438 |

**P.nr. 1092/16**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtaren Violeta Husaj-Rugova, me pjesëmarrjen e sekretares juridike Zelfije Prekaj, si procesmbajtëse, në çështjen penale ndaj të pandehurit I F nga P, për shkak të veprës penale shtytja në vetëvrasje dhe ndihma në vetëvrasje nga neni 183 par 1 lidhur me par.5 dhe nenin 28 të KPRK-së, duke vendosur sipas aktakuzës së Prokurorisë Themelore në Pejë-Departamenti i Përgjithshëm, PP.II.nr. 2192/16 të dt. dt. 29.11.2016, pas mbajtjes së shqyrtimit gjyqësor në prezencë të Prokurores së shtetit Suada Hamza, të pandehurit I F dhe mbrojtësit të tij sipas autorizimit av. Gezim Kollqaku, e dëmtuara Z GJ F mori pjesë në disa seanca gjyqësore, me dt. 30.12.2019 shpalli dhe me dt. 24.01.2020 përpiloj këtë:

**A K T GJ Y K I M**

I pandehuri I F, i biri M dhe nënës H e gjinisë A i lindur me dt. ... në P, ku edhe jeton, rr. “...” nr. .., i pamartuar baba i 3 fëmijëve, ka të kryer shkollën e mesme, i pa punë, i gjendjes së dobët ekonomike, me nr. tel. ..., nr.lnj. ..., shqiptar, shtetas i R. së Kosovës, gjendet në liri.

**Konform nenit 364 par. 1 nën par. 1.3 të KPPRK-së,**

**LIROHET NGA AKTAKUZA**

**Gjeja se:**

Që nga muaji Korrik i vitit 2015 e gjerë me dt. 03.10.2016 në ora 10.20 minuta, në P në rr. “...”, ka shtyre bashkëshorten e tij këtu të dëmtuarën Z GJ që të tenton të kryej vetëvrasje ashtu që i pandehuri në periudha të lartcekura kohore e ka rrahur disa herë fizikisht te dëmtaren dhe i ka bërë presion psikik duke krijuar lidhje jashtëmartesore, ashtu që e njëjta natën kritike ka konsumuar medikamente ku më pas pa vetëdije është dërguar fillimisht në Spitalin Regjional në Pejë e më pas si pasojë e përkeqësimit të gjendjes shëndetësore është transferuar në QKUK në Prishtinë.

-Me çka kishte për të kryer vepër penale shtytja në vetëvrasje dhe ndihma në vetëvrasje nga neni 183 par. 1 lidhur e par. 5 dhe nenin 28 të KPRK-së.

I pandehuri lirohet nga shpenzimet e procedurës penale.

Pala e dëmtuar Z F nga P rr. ..” .., për realizimin e kërkesës pasurore juridike udhëzohet në kontestin e rregullt civil.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP.II.nr. 2211/16 të dt. 29.11.2016, ndaj të akuzuarit I F nga P, për shkak të veprës penale shtytja në vetëvrasje dhe ndihma në vetëvrasje nga neni 183 par 1 lidhur me par.5 dhe nenin 28 të KPRK-së.

Gjykata ka mbajtur shqyrtimin gjyqësor në të cilin e ka njoftuar të akuzuarin lidhur me të drejtat e tij konform nenit 323 të KPPRK-së. Pas leximit të aktakuzës nga ana e prokurorit, në seancën e shqyrtimit gjyqësor dhe pasi që gjykata është bindur se i akuzuari e ka kuptuar aktakuzën, të akuzuarit i ka dhënë mundësinë që të deklarohet lidhur me pranimin apo mos pranimin e fajësisë.

Me këtë rast i akuzuari ka deklaruar se nuk e ndien vetën fajtor për veprën penale e cila i vihet në barrë dhe nuk e ka kryer, pas kësaj gjykata ka vazhduar shqyrtimin gjyqësor me procedurën e provave.

Pas fjalës hyrëse gjykata ka vazhduar me administrimin e provave siç janë: akt ekspertimi mjekoligjor i institutit te Psikiatrike të Kosovës dt. 23.11.2016, deklarata e të dëmtuarës Z GJ F dhënë në polici me dt. 14.10.2016 dhënë në Prishtinë, deklaratat e dëshmitares L K e dhënë në prokurori me dt. 06.10.2016, deklarata e dëshmitares A G e dhënë me dt. 10.10.2016 në prokurori, deklarata e I F dhënë me dt. 20.10.2016 në Prokurori dhe ne polici me dt. 03.10.2016, foto dokumentacioni që gjendet në shkresat e lëndës, raporti i policit i dt. 03.10.2016, deklaratat dhëna në polici të A GJ dhe L K dt. 03.10.2016, deklarata e dëshmitares I F e dhënë në polici me dt. 03.10.2016, fletë lëshimi i QKUK-së Klinika e Neurologjisë e dt. 10.12.2009, fletë lëshimi i QKUK-së Klinika e pulmologjisë e dt. 19.10.2016, raporti i QKUK-së për Z F nr. rendor 40598 dt. 04.10.2016 dr. Naser Syla, Bahri Thaqi pulmolog, fletë lëshimi i Spitalit Regjional në Pejë e dt. 03.10.2016 i mjekve Besim Kastrati dhe H K, fletë lëshimi i QKUK-së Klinika Psikiatrike e dt. 23.12.2016, fletë lëshimi i QKUK-së në Prishtinë i dt. 25.04.2013, raporti i Spitalit Regjional në Pejë nr. 21758/16 dt. 03.10.2016, ekspertiza ekspertit mjeko ligjor dr. Flamur Dylhasi e dt. 22.08.2019 dhe së fundi është dëgjuar mbrojtja e të pandehurit.

E dëmtuara *Z F* në cilësi të dëshmitares ka deklaruar se është martuar diku 19 vjeçare, martesa fillimisht ka qenë e mirë, ka lindur 2 fëmijë, pastaj kanë filluar problemet shumë të mëdha ne mes tyre, i ka bërë shumë torturë psikike, gjithë kohës ka qenë e mbyllur, e ka nënçmuar, e ka mohuar. Kanë jetuar në bashkësi familjare me babën e Iit dhe nënën, me nënën e Iit ka jetuar diku 8 vite ndërkaq me babën ka jetuar 15 vite. Për të gjitha e kanë ditë familja e saj dhe familja e Iit. Ata i kanë thënë hajt se bjen në veti është i pa pjekun, i ki fëmijët duroje se bohet mire. I njëjti ka pi shumë dhe në moment kur ka qenë nën ndikim të alkoolit ka qenë shumë agresiv, e ka nënçmuar, i ka humb vlerën e gruas, vlerën e nënës,i ka thënë mu pom dojnë tjerat, kqyre veten qysh je bo edhe shumë sende tjera. Në atë kohë materialisht nuk kanë qenë mirë, dhe i njëjti nuk ka deshtë me ditë për familje. Ka pas sjellje agresive edhe ndaj prindërve te tij dhe ndaj fëmijëve dhe kjo ka ndodhur gjatë kohës kur ka qenë i pitë. Kjo sjellje e tij ka qenë në vazhdimësi, i njëjti nuk e ka afru kurrë si gru asnjëherë nuk ka qenë e lire me bisedua me te, në një rast i ka thënë djalit thirre mamin F29, kjo i bjen sikur e çmendur. Është frikësuar kur vinte prej punës sepse e ka fy shumë me fjalë. Maltretim fizik nuk i ka bo shpesh ndoshta 2-3 herë por psiqikisht shumë. Në mbrëmje para ditës kritike ka qenë me fëmijët në shtëpi, aty ka qenë edhe Ii i ka thënë nuk du me të pa, po ngërrhatë kur po flenë ik prej meje. Dikur 3-4 ditë përpara i njëjti është mundur me hipnotizua për me mujt kjo me flejtë, mirëpo kjo është bërë me dëshirën e saj, i ka dal ajo dhe e ka ndi këtë tu fol me SH M, ka fol fjale dashurie. Të nesërmen ka vazhduar me nënçmime si zakonisht. Mandej një natë me vonë kishte shkruar në instagram me SHn, dhe sa kishte qenë në gjumë i kishte lexuar fjalë për fjalë çka i ka shkruar ajo. Ajo i kishte shkru hajde te dalim sonte e je ne gjendje sonte.... Të nesërmen e ka tirr prap i pandehuri nuk ka qenë, nuk e kishte marr telefonin me vete e ka pas një I te zi, kjo ia ka hekë baterinë dhe e ka shti në fotele dhe ka menduar një ditë ta boj qysh duhet me burrë dhe fëmijë. Kur ishte kthyer i njëjti ka pyet ku e ka telefonin i ka treguar dhe pastaj ai i ka hi shuplaka. E ka ndreq telefonin dhe e ka gjujt me një kuti te hekurit te magjisë, u mundu me e gjujt ne kry mirëpo e ka kap në krah dhe krejt u qartë. Gjatë gjithë kohës e ka ndjerë veten te frikësuar. Dita kritike nuk i kujtohet mirë i njëjti atë natë ka bërtitur shumë ka qenë shumë i pitë, e ka lëshuar muzikën shumë të madhe ne internet, ka qenë natë. Atë natë ka qenë shumë ftoftë, i ka bërtit shumë ka shkuar në dhome me flejt vetun, nuk e ka merr gjumi, e kam pi një hap te qetësimit “D 5mg”, dhe gjatë asaj kohe ky ka hyrë në dhome dhe ka kërkuar diçka nëpër fijoka, dhe aty ma ka hi me diçka nuk e di me çka, ju ka pi kryt, mbas një kohe njëra dore, edhe sytë kanë fillu me u ndal dhe me nuk di gjë. Ne depresion ka ra për shkak të mbi ngarkesës dhe atë kur e ka lind djalin e vogël, aty iu ka shfaq alergjia “neoror –dermatit” dhe ka vuajt gati 4 vite, te mjeku ka shku vet, një here e di se ka shkuar me Iin me bo një test te alergjisë, 1 here mi ka blere ineksionet. Alergjia nënçmimet e tij dhe fëmijët e vegjël dhe pija e tij kanë ndikuar që ka ra ne depresion, atë natë për gjendjen tij i ka qu mesazh nuses së vëllait të saj, sepse nuk ka qenë mirë, më përpara nuk i ka dërguar asnjë mesazh.

Kohëve të fundit i akuzuari ka pas shumë lidhje jashtë martesore, ju ka thënë atyre se nuk është i martuar, mirëpo a ka pas shtëpi apo banesë që ka jetuar me dikën tjetër nuk e di. Para rastit kritikë ka pirë tableta B.. për shkak të torturës së Iit, ka qenë edhe ndarë me I dhe hera e parë kur është ndarë ka qenë shtatzënë me I, hera e dytë që janë dal ka qenë për shkak se kjo e ka përqaf djalin e tezës, dhe hera e tretë tani. Është kthye për shkak se i ka than se nuk te bëjë më tortura. Ka qëndruar me te për shkak se e ka dashtë shume, dhe e dyta për fëmijët. Prej vitit 2010 ka pas kontrolla te F SH. Ndërkaq te F A e kanë dërguar motrat e I sepse ato kontrollohen vetë. Me pagjumësinë ka pas probleme diku 3 javë por vetëm ditët e fundit, më përpara jo. Tani që një vite e sa nuk përdor qetësues, asnjëherë nuk ka tentuar me mbytë veten, ditën kritike ka pirë vetëm një hap. Nuk e di se kush e ka qu në spital sepse ka qenë pa vetëdije, dhe nuk i ka pyet se kush e ka qu në spital. Hapin e ka pi për qetësim për shkak të maltretimit te tij fizikisht.

I njëjti njëmijë herë i ka thënë që ku e ki derën ecë shko te nona jote, nuk kanë pas asnjëherë fjalë në drejtim te vetëvrasjes, ai veç i ka thënë shko te nena jote, heqmu qafës nuk du me të pa.

Ne deklaratën e dhënë para policisë vendi i marrjes ka qenë në Prishtine me dt. 14.10.2016 ku e njëjta ka theksuar se jeton me te pandehurin që 17 vite. E njëjta ka pohuar se ka pas probleme që nga fillimi i martesës që ka rezultuar me dhunë psikike dhe fizike. Nga problemet dhe dhuna gati 3 muaj me pare ka pas pagjumësi totale dhe për shkak te pagjumësisë është detyruar të pijë hapa të gjumit të cila i ka të përshkruara nga mjekja psikiatre F SH. Natën kritike deri sa flinte në dhomë të veten dhe i pandehuri I me dy djemtë ne dhomën tjetër, për shkak se kishte probleme me gjumin kishte kërkuar hapa për të pirë por nuk kishte pas asnjë. Derisa po qëndronte ne shtrat kishte hyrë Ii ne dhomë dhe e kishte goditur ne qafë në anën e majtë, kjo nuk ka bërë zë. Ai ka dal, me pas është zgjuar dy herë për të pire ujë dhe pas herës së dytë kishte parë se nuk po shihte dhe ju kishte mpirë pjesa e majtë e trupit dhe e kokës. Është hi është pastruar ka pirë një cigare ka rënë për të flejtë dhe nuk dinë asgjë më për veten e saj, derisa pas disa ditësh është kthjellur në spital në Prishtinë.

Dëshmitarja *L K* ne deklaratën e saj të dhënë në shqyrtimin gjyqësor te dt. 16.07.2018 ka deklaruar se qëndron pranë deklaratës që ka dhënë në prokurori me dt. 06.10.2016, Z ka qenë shumë e qetë ka qenë shume e sjellshme ka pas shumë probleme kohëve të fundit, e njëjta për shkak të problemeve që ka pas është trajtuar tek mjeku por më përpara qysh i ka thënë vjehrra kurrë nuk ka qenë e sëmurë. Që 12 vite është në familjen e tyre dhe e njëjta kurrë çrregullime nuk ka pas, ka ndodhur që Z të vije edhe e mavijosur dhe duke qarë. I kujtohet që pas një ndarje të më hershme e di që Ii ka ardhur dhe e ka marr dhe e di se kunata më ka thënë se du mu kthy për shkak të fëmijëve. E njëjta ka tregu se Ii e ka rreh e ka lënë pa ngrënë i ka treguar nje rast që e ka lënë në shi dhe borë, por për shkak të fëmijëve ka duruar. Mesazhi që është në shkesat e lëndes dhe që është në vitin 2001 ka ardhur atë ditë që Z ka qenë në spital, telefoni ka qenë i vjetër dhe data ka qenë e parregulluar. Kur i ka ardhur mesazhi ka shkuar tek shtëpia e ka pyet djalin e vogël të Z, ku është Z? ai i ka thënë se nuk e di sepse ka qenë në shkollë. E ka pyet ku është I i ka thënë se është në shkollë, në oborr brenda nuk ka hyrë është kthyer tek vjehrra dhe i ka thënë se Z nuk është mirë. Ka shkuar me vjehrrën ne shtëpi tek Z, e ka shty derën i ka pyet ku është Z dhe ata kanë thënë nuk e dim pastaj vjehrra ju ka thënë se do ta lajmërojmë policinë. Atëherë U ju ka thënë mos e thirrni policinë se pe thirri babin. Kanë fol me Iin dhe ai ju ka thënë se e njëjta ka pi hapa. E njëjta e ka pas një lëndim mbas veshi. Atë ditë burri i saj ka qenë në Ulqin por kur ka ardhur e kanë qu në Prishtinë, kanë shku me vizitu ka qenë vetëm.

Dëshmitarja L K si ne deklaratën e saj te dhënë ne prokurori me dt. 06.10.2016 po ashtu edhe në deklaratën e dhënë në stacion policor me dt. 03.10.2016 ka deklaruar ne mënyrë të njëjtë si lidhur me mesazhin që e njëjta e kishte marr dhe e njëjta po ashtu përshkruan edhe problemet që Z kishte pas me bashkëshortin saj këtu te pandehurin. Pothuajse ne tersi ne mënyrë të njëjte sikurse me rastin e dhënies se deklaratës para gjykatës.

Gjykata me pëlqimin e të gjitha palëve ka lexuar deklaratën dëshmitares A GJ të dhënë në prokurori me dt. 10.10.2016 si dhe deklaratën e saj të dhënë në polici me dt. 03.10.2016.

Ne deklaratën e dhënë në prokurori dëshmitarja A GJ ka deklaruar se me dt. 03.10.2016 rreth orës 09.00 e ka thirr vajzën e saj Z për çdo 30 min dhe nuk është përgjigjur. Rreth orës 12.30 i është përgjigjur ne telefoninë Z, vajza e saj I dhe tha se gjendet në shkollë. Ajo i ka thënë se rastësisht e ka marr telefonin e nënës por kur të kthehet do ti tregoj të njëjtës dhe do ta thirrë. Më vonë i është lajmëruar djali i Z U i cili i ka thënë se nuk është në dijeni se ku është Z. Pastaj i ka shku tek banesa dhe kjo i ka thëne Ut do ta kërkoi Z me polici dhe bonu real dhe trego. Ai i ka thënë të lutem mos shko tek shtëpia. Më pas me taxi bashkë me Un dhe një shokë të tij kanë shkaur tek shtëpia e Z dhe U i ka thënë mos hi në shtëpi se nuk është mama aty dhe pastaj djali i saj tjetër Arti i ka thënë “mami o dekë e ka qu diku babi me hallën”. Kjo ka hyre ne shtëpinë e Z ka pa krejtësisht dhomën e çrregulluar, ka pare se te gjitha sendet kanë të qullosura dhe Z nuk ka qenë aty. Ju ka thënë fëmijëve se do ta gjen gjallë a dekë dhe djali i tyre U e ka thirr në telefon Iin dhe i ka thëne nëna o ka të kërkon me polici. E ka lajmëruar policinë dhe është nisur ne drejtim te spitalit. E ka gjet Z në dhomë intensive të shtrire dhe në gjendje kome.

Me tutje e njëjta ka deklaruar se e dëmtuara Z që nga lindja e djalit U ka pas probleme, i njëjti e ka maltretuar e ka lënë pa bukë, e ka qit gjatë natës dimrit ne oborr i ka thënë lëshoma shtëpinë se du me marr tjetrën, i njëjti ka pas fotografi me SH M dhe në atë fotot që të dytë kanë qenë lakuriq dhe e gjithë familja GJ kanë njohuri për keq trajtimet e Iit ndaj Z. Disa herë i ka shkuar në shtëpi e rrahur, e ka pas edhe kokën e qarë dhe më pas është shtrire edhe ne neuropsikiatri. Ii nuk i ka lënë me i ndihmu asgjë Z, Ilzën e ka qu tek halla ndërsa djemtë i ka qit përjashta e Z e ka mbyll dhe keq trajtuar. Z pasi që është kthjell fjalën e parë që e ka thënë ka qenë se “ka donë mem rre Ii ka donë mem mbyt”. Lidhur me mesazhet që Z i ka dergaar vëllait të saj Halilit kjo e ka kuptuar vetëm pas ndodhjes së rastit te tentim vrasjes.

Dëshmitarja Aftiete GJ ka dhënë deklaratë edhe në stacion policorë në Peje me dt. 03.10.2016 e njëjta në këtë deklaratë pothuajse ka deklaruar në tersi në mënyrë të njëjtë edhe pse deklarata është me shkurt. Lidhur me pirjen e hapave nga Z e njëjta ka theksuar se mjeket ne spital i kanë thënë se Z ka pirë hapa por kjo dyshon se mjekët këtë ia kanë thënë duke u bazuar në fjalët e Iit. E njëjta ka qenë nën terapi dhe ka pire vetëm atë terapi te përcaktuar po thekson se e njëjta ka qenë e maltretuar psiqikisht dhe fizikisht nga ana e Iit. Edhe me parë rasti është lajmëruar në polici dhe prej atëherë i njëjti i ka ndaluar që të shkoj në shtëpinë e tyre dhe ka që 4 vite që nuk shkon në shtëpinë e tyre.

Dëshmitarja e mitur *I F* e cila është marrë në pyetje në prezencë të përfaqësuesit të QPS-së, në seancën e shqyrtimit gjyqësor te dt. 21.01.2019 ka deklaruar se është në shkollë klasa 12-të, babai nuk ka pas lidhje martesore, a ka pas lidhje jashtë martesore dhe a e kupton termin “jashtëmartesor”, dëshmitarja deklaron se po e kupton se çfarë do të thotë lidhja jashtëmartesore. Babai ka kontakte me njerëz të famshëm për shkak të profesionit dhe aty ka gra, po nuk ka pas lidhje jashtë martesore. Sa herë babi ka pas kontakt ne skenë me këngëtare mami iu ka thënë se qy e këqyri dhe mami ka hy ne kompjuter dhe ka këqyr komente dhe ka thënë se këqyrë çka po thonë, ka qenë xheloze edhe për vajzat që dalin në televizor. Ditën kritike vëllai i saj A ka qenë në shkolle dhe kjo ishte bërë gati për të shku në shkollë, ka shku në sallon me këqyrë a është nëna e saj e zgjuar dhe ka menduar se ka shkuar me marr vëllain, ka hyrë në dhomë ajo ka qenë duke gërhat i ka thënë mamë, e ka parë se po merr frymë e ka prekë, ajo nuk është zgjuar. Anash ka pas hapa, një gotë uji, sheqer, pas nja 5 minuta e ka thirr hallën dhe babin. Nuk e ka ditë çfarë ka, është munduar me ngrit nuk ka mujt, pastaj kishte ardhur babi i ka qit uji e ka pa se nuk po kfillet e ka shti ne kerr dhe e ka qu në spital. Mami çdo herë ka pirë hapa të depresionit pastaj për alergji pastaj prapë për depresion. E njejta nuk ka shpreh interes për ta, nuk ka shku mi taku tek shkolla dhe nuk e din që shkojnë në shkollë. Një herë nuk ka dashtë me taku mamin, pastaj ka kërkuar me taku me ja dhënë një autorizim për Mal të Zi ajo nuk ia ka dhënë. Ajo nuk është kujdesur për ta nuk ju ka bo bukë, deri ne ora 4 ka qenë e pa rregulluar. Ne ora 4 thoshte këqyr a po vjen babi dhe kur vinte babi gjente një gjë të vogël per meu kap me të. Nëna e saj çdo herë është ankuar tek familjarët e saj. Babai është kujdesur ka pas programet e tij mirëpo sa do vonë që i ka kry ai është kthyer ne shtëpi. Ka njohuri për një mesazh që nëna e saj ja ka dërguar Lules, mirëpo nuk e din se cka ka në ato mesazhe, i duket se i ka thënë me i lajmëruar vëllezërit e vet.

Dëshmitarja I F në deklaratën ë saj të dhënë në stacion policor me dt. 03.10.2016 ka dhënë deklaratë po thuajse te njëjtë si deklarata e dhënë para gjykatës dhe se në mënyrë të njëjtë por me të shkurtuar përshkruan situatën se si e ka gjet nënën e saj në dhomë si dhe rrethanat e tyre familjare dhe faktin se nëna e saj Z F vuan nga depresioni.

Ekspertja e psikiatrisë *Valbona Blakaj Ramadani* në seancën e shqyrtimit gjyqësor te dt. 06.02.2019 ka deklaruar se ka bërë ekspertizën e dt. 23.11.2016 dhe mbetet pranë asaj ekspertize. Ekspertiza psikiatrike realizohet nga 3 ekspertë zakonisht me rastin e ekspertimit marrin pjesë 3 anëtarë, në momentin kur është realizuar ekspertimi, Z F ka qenë e shtrire e hospitalizuar në Kliniken e Psikiatrisë për këtë arsye edhe njëra nga anëtarët është edhe mjekja dr. Shukrije Statovci shefe e repartit dhe anëtare ka qenë psikologjia klinike nga Instituti i Psikiatrisë Forenzike Arife Veselaj. Me rastin e ekzaminimit në psikiatri janë marrë parasysh dokumentet mjekësorë që i ka poseduar klinika dhe hiper dijagnoza që i kanë poseduar familjarët për Z F. E njëjta gjatë gjithë kohës ka shprehur pakënaqësi për jetën e saj, në fillim gjendja e saj ka qenë shumë e rëndë depresive mirëpo është përmirësuar dhe para lirimit nga klinika ka qenë stabile. Kjo sëmundjeje në sistemimin ndërkombëtar te sëmundjeve shënohet si F3. Çrregullimi depresivë karakterizohet me ulje te vullnetit disiponimit zvogëlim te energjisë probleme me gjumë ide të pa vlerës dhe pa shpresës, zbehje e planeve për te ardhmen, probleme me ushqim, ulje e kujdesit ndaj vet- vetës dhe ne raste serioze është edhe prezenca e ideve suicidale apo edhe tentimet suicidale që do te thotë vetëvrasja. Në bazë të anamnezës këto simptoma janë paraqitur edhe me parë, ka pas edhe trajtim ambulator. Kjo diagnozë ne qoftë se nuk ka etiologji të njohur mund të shfaqet si pasojë e një gjendje psikogjenë. Duhet te ketë përkujdesje nga familjarët sepse sipas statistikave mund te përfundojnë me fatalitet. Në rastin konkret në shkaktimin e kësaj gjendje ka pas ndikim aspekti psiko-social sepse është një person i tipit varës të personalitet që është e cekur ne raport dhe në pamundësi për ta marr situatën në kontroll në mënyrë të pavarur.

Nuk mund te përcaktohet në rastin konkret se gjendja e saj ka ardhur si pasojë e abuzimit për një kohë të gjatë të ketë shkaktuar shtytje ne vetëvrasje, mirëpo kur kemi te bëjmë me person me çrregullim dhe raportet sociale dhe familjare mund te ndikojnë në shfaqjen e sëmundjes dhe përkeqësimin e sëmundjes dhe kjo varet edhe nga faktorët tjerë siç është gjenetika, spektri biologjik dhe personaliteti. Se a ka tentuar e njëjta te beje vetëvrasje nuk është çështje që ju takon këtyre dhe nuk bëjnë hulumtime mirëpo këta e konstatojnë gjendjen psikike, konstatimet që behën në ekspertizë, behen ne bazë të deklarimeve dhe në bazë të dokumentacionit mjekësor. Po ashtu nuk kanë hulumtuar as për gjendjen gjenetike sepse nuk është në kompetencën e tyre që të bëjnë teste gjenetike dhe se nuk është gjë e përcaktuar që nëse prindi ka depresion mund te ketë edhe fëmija, femrat janë me të ndjeshme kalojnë periudha depresive gjatë periudhës jetësore dhe se a shfaqet çrregullim varet prej rastit, e kanë diagnostigikuar Z por jo për rastin konkret, por e njëjta është mjekuar te ta.

Dëshmitari *P GJ* në seancën e shqyrtimit gjyqësor të dt. 23.04.2019 ka deklaruar se: në atë kohë ka qenë në U duke punuar, e kanë lajmëruar familja e tij në Viber në ora 11.00, ka mbërri në ora 07.00, familja i kanë thënë se Z është pa vet dije në Spital kur kam mbërri e kam parë se ka qenë pa vetëdije. Ka biseduar me mjekët ata i kanë thënë se gjoja ka pirë disa barna dhe nuk është konstatuar asgjë, ka kërkuar prej mjekëve se pse nuk është konstatuar hala se cka ka pi, pastaj ka kërkuar për me dërgua ne P. E kanë pranuar kërkesën e tij dhe e kanë dërguar në P. Z në P në spital e ka vizituar pas 24 orëve dhe të njëjtën spitali në Prishtinë e ka dërguar me emergjencë, ata e kanë kërkuar prej spitalit të Pejës raportin, se çka kanë fol ata nuk e di dhe emergjenca. Ia kanë bërë analizat urgjente, çfarë i ka kërkuar internisti, pomologu dhe urologu dhe atëherë i ka parë analizat dhe ka pesë bisedë ton kohës. Doktorët që me kanë thënë se informatat që kanë ardhur prej familjes së burrit të Z se Z ka pirë hapa mirëpo sipas analizave që janë bërë në Pejë del se Z nuk ka pirë hapa. Prej atyre direkt konstatim nuk ka marr, pastaj doktori me një motër medicionale ju thanë se Z është e djersitur dhe duhet me kontrollu në trup dhe e kanë parë një të nxirë në fund të krahut, dhe doktorët kanë thënë se do të lajmërojnë mjekësinë ligjore, ky koka rast i policisë dhe duhet mi këqyr do sene dhe disa gjera do të shkojnë nëpërmjet të policisë me këqyr çka është bo me Z. Ditën që ka qenë në Prishtinë diku në mbrëmje ka filluar ti vije pak vetëdija dhe afërsisht 1 muaj ka qëndruar në spital. Ka qëndruar në Pomologji, në Emergjencë dhe Psikiatri.

Dëshmitarja *V F* ne deklaratën e saj të dhënë me dt. 23.04.2019 ka deklaruar se I F me Z janë të martuar që 15 vite, kanë 3 fëmijë. I e ka vëlla. Me Z raportet kanë qenë të mira, kur e ka pare se nuk është mirë e ka pyet se çka ka, ajo i ka thene asgjë. E din se ka qenë shumë xheloze dhe ka qenë ne depresion. Ajo është mjekuar ne psikiatri ne P nje here shumë kaherë ka tentuar me pi hapa dhe ka pirë dhe ka qenë e shtruar ne spital ne Prishtinë. Te vëllau Ii shkon shpesh dhe atë ditë e ka thirr I ne telefon dhe i ka thënë hallë mami nuk po zgjohet dhe kjo i ka thënë se ndoshta ka mujt me flejë sepse që 1 muaj ditë gati është pa flejtë. Ajo pastaj i ka thënë se unë po e tërhiqi po ajo nuk po zgjohet. Ka shku pastaj kjo e ka tërheq per gjoks është mundu me kfill me ujë dhe aty ka parë që 3 kutia “K” kanë qenë të përfunduara. E ka thirr Iin dhe i ka thënë hajde se siq po shihet prapë paska pirë hapa, Ii kishte ardh e kishte shti ne kerrë dhe dërguar në spital, e ka marr edhe kutin e hapave me veti dhe ju ka treguar. E ka thirr doktoreshën në Prishtinë dhe i ka thënë se Z prapë ka tentuar me bo vetëvrasje, a bon me pru në Prishtinë tek ti, por doktoresha F SH ju tha se nuk mundeni me pru pasi është në gjendje kome. Pastaj familja e saj nuk kanë leju me u afru dh Iin e kanë burgosur. Ii nuk ka pas lidhje jashtë martesore. Z prej fillimit te martesës ka qenë e lodhur pa fuqi, nuk ka mujt me flejtë, nuk ka qenë e zonja me i kry obligimet familjare. Fëmijët kur kanë ardhur prej shkollës kanë hëngër çka kanë gjet ne frigorifer kanë qenë të pa larë, e njëjta nuk i ka larë rrobat e tyre. I kujtohet se 3 herë ka pirë hapa dhe secilën herë është trajtuar edhe në Pejë dhe në Prishtinë.

Mjeku pulmolog *B TH* në seancën e shqyrtimit gjyqësor të dt. 16.12.2019 ka deklaruar se kjo ka ndodhur me dt. 04.10.2016 në ora 10.00, ka qenë mjek kujdestar, pacienti ka ardhur në emergjencë, dhe prej qendrës emergjente shkon vetura i merr për me vizitu pacientin dhe për me vendos se a është me u trajtua ne klinik apo me vazhdua mjekimin në qendrën emergjente, gjegjësisht për të shikuar se a është rast pulmologjik apo rast tjetër. Ka shkuar ne ora 10.15 apo 10.20 diku aty, nga dokumentacioni i është ofruar fotografia e kraharorit të cilën e ka analizuar, e ka kontrolluar edhe te sëmurin dhe ka ardhur ne përfundim se bëhet fjalë për ndezje te mushkërive të lobit te poshtëm te anës së djathtë të mushkërive, me atelektazë të njëjtit person. Ndërsa ne heteroanmezë nga familjarët ka marr të dhëna se ka përdorur substancë gjegjësisht barna me të cilat është helmuar. E ka trajtuar ne aspektin pulmoliogjik, i ka shkruar edhe terapinë dhe ka kërkuar urgjent që të behe CP-ja e kraharorit, dhe mjekimi të vazhdoj ne qendrën emergjente, për shkak të dhënave heteroamnestike se ka marr barna, në sasi te tepruar. Në atë moment nuk e ka ditë se çfarë barna ka marr as çfarë efekti, është kthyer ne klinike me kërkesë që të ftohet për rikonsulta ne momentin kur e bëni CT-në, diku pas dy orëve është bërë CT-ja dhe kur ka shkuar e ka bërë analizën e CT-së së kraharorit ajo që ka shkruar ne raportin e parë është përputhur me gjetjen ne CT dhe ka kërkuar që të vazhdoj mjekimin ne qendrën emergjente me terapinë që e ka përshkruar dhe pasi që të kthehet vetëdija të transferohet ne kliniken tyre për trajtim te me tejshëm. Pas dite e sëmura është vetëdijesuar dhe nga qendra emergjente me konsultë me pulmologun nje koleg tjetër dërgohet ne kliniken e pulmoligjisë për trajtim të mëtejmë, ku ka qëndruar 16 ditë nga dt. 04.10.2016 deri me dt.19.10.2016, dhe është liruar me dijagnozen ndezje e mushkërive e anës së djathtë, e cila gjë dëshmohet me fletë lëshimin që është bërë me dt. 19.10.2016, ku një kopje i është dhënë te sëmurës ndërsa 2 kopje tjera ruhen në arkivin e klinikes së pulomogjisë. Z ka pas sedimetacionin 70, leukocitet 13.2, CRP 52.2 që të gjitha këto shkojnë në favor te një infeksionit bakterial, sepse ndezja e mushkërive kryesisht vjen si rezultati i infeksionit me bakterje, shpesh herë me virus e me rrallë me agjent te tjerë mikro biologjik.

Mjekja *H K* në dëshminë e saj të dhënë para gjykatës me dt. 16.12.2019 ka deklaruar se punon si anesteziologe ne Spitalin e Pejës. I kujtohet se ka qenë kujdestare dhe pacientja Z i ka ardhur prej emergjencës ka ardhur diku në ora 10.00 të mëngjesit prej emergjencës internistike si intoksim medikamontoz. Në pranim internisti e ka shkruar ne kllapa “kasnaks, diazepam dhe leksaurin”. Burri i saj i ka thënë se përdor diazepam sepse është në gjendje depresioni. Pacientja ka qenë në gjendje te rëndë pa vetëdije dhe nuk ka reaguar dhe as në ngacmime te rënda, i është vendosur masa e oksigjenit dhe i është dhënë terapia konform intoksimit. I kanë dhënë infurzion antibiotik për eliminimin e barnave. Aty ka qëndruar 24 ore do te thotë deri nesër ne mëngjes ashtu në gjendje te pa vetëdijes në frymarrje spontane është transferuar në Prishtinë. Nuk ju kanë bërë analizat toksikologjike pasi që në Pejë nuk bëhën. Tek kjo nuk ka dite se saktësisht se çfarë ka pirë, sepse kur ju vinë raste kryesisht familjare ju bin edhe paketimin se çfarë ka pirë. Nuk e kanë ditë se a ka pire diazepam dhe nuk ju kanë bërë analizat toksikologjike.

Eksperti mjeko ligjor *Flamur Dylhasi* me dt. 16.12.2019 para gjykatës, ashtu si edhe në ekspertizë me shkrim ka deklaruar se lidhur me dyshimet për helmim me barna ka qenë dashur te merret analiza toksikologjike, gjaku dhe urina dhe me pastaj te vërtetohet lidhur me prezencën e barnave te dyshuara në organizëm të një doze me te madhe dhe eliminimi i kësaj doze. Në mungesë të këtyre analizave qëndron pranë mendimi te japur me shkrim se nuk mund te përcaktoi se çfarë e ka shkaktuar gjendjen komatoze dhe a ka pas tentim për vetëvrasje. Në raportin mjekësor shkruhet se ka pas trajtim me medikamente edhe për tiroide dhe nuk mund te dije se çfarë indikacioni mund te jep. Në bazë të CT shihet se ka pas disa ndryshime ne barkusha dhe masën e bardh trunore. Klasifikime minimale meningo koritale dhe pa ndryshime traumatike. Nuk ka pas trauma as lëndim por ka pas atrofi – zvogëlim fokalo vatrore ne regjionin trunor muror te anës së majtë të trurit. E njëjta do te thotë i ka pas disa patologji në tru për te cilat nuk mund të jap mendim lidhur me shkakun pasi që nuk ka pas informacion se a i ka pas me parë. Në këtë rast përjashtohet lëndimi apo goditja me diçka. Këto ndryshime ne tru nuk kanë ardhur as si pasojë e pirjes së barnave.

I akuzuari *I F* në mbrojtjen e tij ka deklaruar se: te dëmtuarën e ka pas bashkëshorte dhe i kanë tre fëmijë, kanë 16 vite martesë, e njëjta i ka pas disa çrregullime kanë ndërhyrë familja e saj pastaj kanë pas mosmarrëveshje herë pas herë. E dëmtuara e ka pas edhe nënën të sëmurë si lloj depresioni paranoik ne momente te caktuara e ka ndryshuar karakterin, babai i saj i ka thënë se e ka tensionin e ultë nuk është mirë duhesh me mejku. Ditët e para ka pa se ashtu është dhe nuk e ka ditë për depresion. Ka startuar prej analizave alergjike ka vazhduar në Prishtinë, kanë bo testet e alergjisë kanë fillu mi ra flokët vende dhe ju ka formuar si lloj qelbë në shumë vende te kokës, i kanë propozuar me i dërgu në Prishtinë në spitalin neurologjikë atje ju kanë bo incizimet ne kokë ku theksojnë se një fije e trurit nuk i qarkullon gjakun si duhet dhe e ka bo një test që ka ndenjur një kohë një jave zgjuar natën për me ja kontrollu pjesët e trurit dhe ju ka thënë se ajo fije kapet në kokë, diku ma shumë se 2 javë ka qëndruar në spital. Në vitin 2006-2007 e kanë dërguar ne neuro psikiatri ne Prishtinë dhe mjekimi ka vazhduar non-stop po ashtu edhe terapia, terapinë e ka vazhduar, mirëpo pas një kohe nuk i ka pas efekt. E kanë kontrolluar mjekë të ndryshëm. Para dt. 03.10.2016 ka qenë dy raste të më hershme në vitin 2009 dhe 2011 ku e kanë dërguar në Prishtinë. Të parën herë ka qëndruar 6 javë dytën herë 4 javë dhe shpesh herë ka flejtë me thikë tek koka. E ka pas edhe tek KFOR-i italian për kontroll. Nuk e ka rre Z asnjëherë, nuk ka pas as lidhje jashtë martesore. I është kushtuar familjes ka punuar 8 ore. Lidhur me natën kritike i njëjti deklaron se dy natë ma herët kanë qenë perfekt me Z kanë dal për shoping dhe kanë biseduar se po ecë puna mirë me punë në KFOR dhe puna si artist. Ajo e ka thumbu i ka thënë se ti po del me femra ne televizor. Atë natë ajo i ka thënë se po shkon ne dhomë dhe ky ka flejtë në dhomë tjetër me djalin e vogël, të nesërmen ne mëngjes e ka ndi tu ngerraht dhe është gëzu se ka menduar se po flenë. E ka qu djalin ne shkollë dhe pastaj vajza e ka thirre hajde se mami nuk po qohet te njëjtën kohë e ka thirre edhe motrën e tij. Kur ky ka mbërri e ka marr Z e ka shti ne kerr, motra i ka marr barnat dhe e kanë qu në spital, nuk ka pas lese dhe ky me duart e veta e ka shti ne spital tek mjekët. Kur e kanë pyet se çfarë ka ky ju ka thënë se ka pi hapa depresivë. Kanë kërkuar me qu në Prishtinë mirëpo aty ju ka thënë se jo duhet me dërgu tek doktoresha H. Raportet me familjen e Z nuk i ka pas të mira sepse Z vet i ka përzënë sepse babai Z ka qenë agresivë. Ky ka studiuar psikologji i din rrethanat e depresivitetit, kurrë në jetë nuk e ka nënçmuar. Këta njerëz janë paranoik dhe vetë mendojnë gjërat. Kurrë asnjëherë nuk ka marr ndonjë veprim me detyru Z me bo vetëvrasje, e ka përkrahë dhe ka bo shumëfishin si bashkëshort, asnjëherë nuk e ka detyruar me flejtë në dhomë të ftoftë ajo ka shku vet. Ajo ka pas sjellje agresive ndaj tij dhe personave tjerë dhe i ka perzanë shokët hallat dhe ia ka kërcënuar edhe motrën. Fakti se ka pi hapa e bazon në atë se e njëjta ka pi dhe me herët hapa një herë në vitin 2009 dhe një herë në vitin 2013. Atë ditë i ka pa se barnat kanë qenë të qelura por nuk e din se kur i ka pi ato barna. Barnat që janë fotografuar dhe që janë pretenduar se i ka pirë janë terapia antidepresive. Nuk është e vërtetë se ky ta ketë hiptnotizuar por këto fjalë ajo i ka mësuar nga një paciente ku ka qëndruar ne spitalin e neuro-psikiatrisë. Hipnotizimi është gjendje kotësie as zgjuar as në gjumë dhe personi dëgjon krejt atë çfarë behet dhe quhet edhe terapi e shekullit nuk mund te përdoret tek personat familjar sepse nuk ndikon. Ka të kryer për hipno terapi si kurs por e ka edhe tradite familjare dhe e ka vazhduar edhe me artist Italian magjistar, pra puna e tij e artit është arti prestigjator. Nuk është e vërtetë se ia ka hi të njëjtës dhe nuk ka ushtruar kurrë dhunë në të por ajo ka qenë paranoide.

I pandehuri I F edhe ne prokuroi me dt. 20.10.2016 ka mohuar fajësinë per veprën penale që i vihet në barrë edhe po ashtu ka mohar fajësinë edhe me rastin e dhënies së deklaratës në polici me dt. 03.10.2016 ku pothuajse ne mënyrë të njëjtë përshkruan situatën sikurse me rastin e dhënies së mbrojtjes para gjykatës. I njëjti pretendon se Z ka pire tableta por se a ka pire apo jo nuk e din. Po ashtu i njëjti edhe ne këto deklarata e mohon ushtrimin e dhunës ndaj saj duke pretenduar se është munduar të krijoj familje te shendosh dhe nuk qëndron fakti se ka pas ndonjë lidhje jashtë martesore.

Prokurorja e shtetit në fjalën përfundimtare ka deklaruar se: pas mbajtjes së shqyrtimit gjyqësor dhe administrimit te provave edhe për kundër faktit se këtu i pandehuri I F mohon ta ketë keqtrajtuar në mënyrë fizike dhe psikike bashkëshorten e tij Z, kemi prova te mjaftueshme te cilat e vërtetojnë faktin se pikërisht varësia e saj si nga aspekti material ashtu edhe shëndetësor konkretisht psikologjik nga bashkëshorti i saj kanë ndikuar që e njëjta natën kritike, të qoj dorë mbi vete deri te vetëvrasja, e cila për fat të mirë ka ngelur ne tentativë, këtë e bazojmë në radh te parë duke i falur besimin deklaratës së të dëmtuarës, ku e njëjta tregon në mënyrë shumë të sinqertë se Ii nuk më ka rrahur shumë vetëm 2 deri ne 3 herë, ndërsa në mënyrë të vazhdueshme ka pas dhunë psikike nga e cila dhunë duke marr parasysh gjendjen e saj te brisht shëndetësore ka ndikuar që e njëjta të veproj ashtu siç ka vepruar natën kritike. Përveç deklaratës së të dëmtuarës kemi edhe raportet mjekësor te përpiluara nga njerëz profesionist te cilët tregojnë se kjo gjendje ne të cilën ka kaluar e dëmtuara ka ndikuar shumë keq në mirëqenien e saj si grua dhe si nënë. Se këtu i pandehuri I ka ushtruar dhunë psikike dhe fizike e bazojnë edhe ne deklaratën e kunatës së saj L K e cila tregon se Z shpesh herë tek këta ka shkuar e mavijosur dhe i ka treguar për keq trajtimet fjalët nënçmuese dhe trajtimin çnjerëzor që e ushtronte bashkëshorti i saj Ii ndaj saj. Po ashtu edhe në raportin psikiatrik nga Instituti i Psikiatrisë Forenzike ne Prishtinë është dhënë konstatimi se per shkak të gjendjes së saj te brisht dhe rrethanave dhe mos aftësisë së Z për ti zgjidhur problemat martesore kanë ndikuar keq dhe të gjitha këto mund te manifestohen edhe ne mendime vet vrasëse. Këtu i pandehuri I deklaroi se është përkujdesur shumë për Z, por kjo nuk qëndron bazuar në momentin kur Z ka qenë pa vetëdije e shtrirë në spital i njëjti nga spitali shkon tek motra e tij në shtëpi dhe siç deklaron në polici e të cilën gjë nuk e mohon as sot aty ka ngrënë dhe ka pushuar 3 ore. Nga të gjitha rrethanat që i ceka me lart i njëjti me veprimet e tij te trajtimit çnjerëzor, sjelljes së vrazhdë mos kujdesit ka ndikuar tek e njëjta që të përforcohet vendimi për vet vrasje, e sidomos duke e përdorur dhe shfrytëzuar edhe varshmërinë e saj dhe pozitën e pafavorshme. I pandehuri I deklaroi se edhe nëna tani e ndjerë e Z ka pas probleme psikie, por me asnjë dokument nuk është vërtetuar se ka probleme te tilla, gje që e përjashton mundësinë që kjo te jetë si rrjedhojë e trashëgimisë. Nga të lartcekurat konsideroi se këtu i pandehuri I F me veprimet e tij i ka përmbushur te gjitha elementet e veprës penale që i vihet ne barë, i propozoj gjykatës që me rastin e marrjes së vendimit te njëjtin ta shpall fajtor dhe ta dënoi sipas ligjit.

Mbrojtësi i të akuzuarit av. Gezim Kollqaku në fjalën përfundimtare të paraqitur me shkrim ka theksuar se i mbrojturi i tij I F akuzohet për vepër penale shtytja vetëvrasje dhe ndihma ne vetëvrasje nga nenit 183 par. 1 lidhur me par.5 dhe nenin 28 te KPRK-se te mbetur ne tentativë. Që nga fillimi i procedurës aktakuza ka qenë epa bazuar dhe pa mbështetje ne prova materiale. Dispozitivi i aktakuzës është konfuz nuk përmban asnjë element inkriminues që do te formonte figurën e veprës penale në fjalë. Dispozitivi përmban një periudhë me të gjatë kohore prej 1 viti e 4 muaj dhe thuhet se e ka shty bashkëshorten e tij të dëmtuarën Z GJ që të kryej vetëvrasje çka do te thotë e pa logjikshme. Prokuroria thotë se vetëvrasja ka mbetur ne tentative e që nënkupton që prokurori prej 1 vite e 4 muaj i ka thënë të dëmtuarës tento te besh vetëvrasje e nuk e ka shty ne vetëvrasje. Sipas aktakuzës thuhet se Ii ka bërë dhunë duke e rrahur 2 a 3 here apo me shumë edhe se gjatë kësaj periudhe ka krijuar lidhje jashtë martesore. Këto pretendime te prokurorisë nuk kanë mbështetje ne asnjë provë materiale, sepse është dëgjuar vajza e te njëjtëve e cila tha në shqyrtim gjyqësor se babi i saj Ii asnjëherë nuk e ka rrahur apo maltretuar nënën e saj. Rrahja nuk është element inkriminues që formon figurën e veprës penale për të cilën dyshohet se i mbrojturi i tij dhe atë bazuar në nenin 491 par. 1 pika 2 ku ne komentar jepen shpjegime për te. Sipas mbrojtjes shtytja nuk nënkupton përdorimin e dhunës. Nuk është vërtete as presioni psikik, sepse i njëjti nuk ka pas lidhje jashtë martesore asnjëherë, e njëjta vuan nga një sëmundje e depresionit që quhet çrregullim depresiv rekurent dhe per 4 vite radhazi ka qenë paciente e DR. F A neuro psikiatër dhe që tri vite është duke u shëruar nga sëmundja e depresionit nga dr. F SH në Prishtinë. E njëjta ka konsumuar medikamente jo per shkak te dhunës nga ana e te pandehurit për për shkak se vuan nga sëmundja dhe se e njëjta që nga viti 2013ka pas diagnozën e çrregullimit depresivë dhe ka qëndruar në klinika psikiatrike dhe e njëjta siç shihet ne raportin psikiatrik në pasuesin e 4, të faqes së 3-6 e njëjta ka përdorur 2 kutia dijazepam veq kur e ka parë vetën të shtrirë dhe nuk ka pas vullnet nuk është ndier e lumtur dhe ka deshtë me u heq prej kësaj bote dhe gjithë kjo është vërtetaur se i ka ardhur jo si pasojë e dhunëns po si pasoj e sëmundjes psikike që kishte.

I njëjti po ashtu potencon se gjendja e cila ka kaluar e dëmtuara ka ndikuar ne gjendjen e përgjithshme te saj që ka ardhur tek vetëvrasja, dhe u thirr ne raport, asnjë fjalë në raport nuk thuhet kësisoj, asnjëherë nuk thotë se ka ardhur si pasoj e gjendjes se krijuar. Mandej prokurorja e cek se e dëmtuara sipas këtij raporti ka pas nevoje për përkrahje te vazhdueshme familjare dhe prape fajtor e len te mbrojturin e tij se kinse kjo nuk ka pas përkrahje dhe ka ardhur deri tek ky rast. Edhe kjo nuk mund te qëndroj nga se siç e dëgjuat nga vet i pandehuri e po ashtu edhe nga dëshmitarja vajza e te pandehurit I shihet se për nenën e saj asnjëherë nuk ka munguar përkrahja e familjes dhe ne fund te këtij konkluzioni është e shënuar se personat me çrregullime te tilla mund te kenë ide dhe tendenca sociale dhe e njëjta ashtu siç ka tentuar te vet vritet edhe ne vitin 2009 dhe në vitin 2013 apo 2014 e që ve e ka pranuar e dëmtuara shkaku i kësaj ka qenë sëmundja e të njëjtës me diagnoza çrregullim depresiv rekurent e jo dhuna ndaj saj dhe lidhja e jashtë martesore me një femër tjetër siç potencohet e aktakuzë andaj kërkon që konform nenit 364 par. 1 pika 1.3 gjykata të merr aktgjykim lirues dhe atë në mungesë të provave materiale.

I akuzuari në fjalën përfundimtare deklaron e përkrahi fjalën e mbrojtësit, edhe vet mjeku tregon se ka pas sëmundje patologjike se edhe vet nuk e di se çka është.

. . .

Pas administrimit të provave të cekura më lartë, gjykata i ka vlerësuar të njëjtat një nga një dhe në lidhshmëri reciproke me njëra tjetrën dhe erdhi në përfundim se gjatë shqyrtimit gjyqësor nuk u provua se i pandehuri I F të jetë fajtor për veprën penale që i vihet në barrë.

Gjatë shqyrtimit gjyqësor gjykata ka konstatuar këtë gjendje të fakteve:

I pandehuri I F me të dëmtuarën Z F ishin bashkëshorte dhe në këtë bashkësi martesore kanë 3 fëmijë dhe kanë jetuar ne të njëjtën shtëpi, marrëdhëniet familjare në mes tyre nuk ishin të mira në vazhdimësi kishin probleme. Problemet ishin intensifikuar pas lindjes së fëmijës së tretë. E dëmtuara Z kishte një kohë të gjatë probleme shëndetësore dhe atë pas lindjes së tretë. Fillimisht i ishte shfaq alergji dhe ishte trajtuar, e më vonë ishte diagnostifkikuar edhe me çrregullim derpresiv. Sipas raporteve mjekësore rrjedh se e njëjta kishte filluar mjekimet që nga viti 2009 dhe ishte qenë nën terapi për depresion. Fakte këto të pa kontestuara.

Kontestuese ishte se: a kishte shtytë i pandehuri të dëmtuarën në vetëvrasje, dhe rrethanat familjare të krijuara a ishin bërë me qëllim qe e dëmtuara te kryente vetëvrasje? A kishte pi barnat me qëllim që të vetëvritej dëmtuara Z F?

Sipas vlerësimit të gjykatës këto fakte të kontestuar kanë bërë që aktakuza e prokurorisë të jetë e pa bazuar.

Bazuar në deklaratën e të dëmtuarës të cekur me lartë gjykata vërtetoj se e njëjta natën kritike nuk kishte mohuar të ketë pi medikamente te ketë tentuar të bënte vetëvrasje. Nga se e njëjta gjatë deklaratës ndër te tjera ka deklaruar: “Atë natë ka qenë shumë ftoftë, i ka bërtit shumë, ka shkuar në dhome me flejtë vetun, nuk e ka merr gjumi se ftoftë, e ka pi një hap te qetësimit D.. 5mg, dhe gjatë asaj kohe ky ka hyrë në dhome dhe ka kërkuar diçka nëpër fijoka, dhe aty ma ka hi me diçka, nuk e di me çka, mu ka mpi koka pastaj edhe dora dhe më nuk di asgjë”. Për veç se para gjykatës kështu kishte deklaruar edhe me rastin dhënies së deklaratës në polici. Porse kishte disa dallime nga se në polici thekson se: “ kisha probleme pagjumësi, kam kërkuar ndonjë hap por nuk kisha paur asnjë”, pastaj thekson se :“ pasi që i njëjti Me ka goditë qafë në anën e maj, nuk kam reaguar, por pastaj kjo është ngritur është dal në kuzhinë ka pi ujë me sheqer,pasi që nuk ndihej mir dhe kishte fillu me ju pi ana e majt e turpit dhe koka, ka lar flokët jam mundur të pij një cigare dhe ka ra me flejt dhe më nuk di asgjë”. Gjë që shifet se bie në kundërshtim lidhur me rrethanën se kur ka fillu me iu pi ana e majt dhe veprimet e saj pas goditje. Gjykata duke vlerësuar tërësisht deklaratën e të dëmtuarës vlerësoj se e njëjta nuk ka dallime lidhur me faktet kryesore e njëjta mohon të ketë pir hapa dhe me këtë të ketë tentuar të vetëvritet, ndërkaq lidhur me atë se i pandehuri e kishte goditur natën kritike e njëjta po thuajse deklaron në mënyrë të njëjtë.

Bazuar edhe në deklaratën e mjekut B TH të dhënë para gjykatës u vërtetua se nuk ka njohuri nëse Z vërtet kishte pi barna, mirëpo nga heteroamneza, përkatësisht deklarimet e familjarëve është thënë se ka pi barna. Pas trajtimit në repartin intensiv ishte transferuar në repartin pomologjisë ku kishte qëndruar 16 ditë dhe që nga 04.10.2016 deri me dt.19.10.2016 ishte liruar me diagnozen ndezje e mushkërive e anës së djathtë, e cila gjë dëshmohet me fletë lëshimin që është bërë me dt. 19.10.2016, ku një kopje i është dhënë te sëmurës ndërsa 2 kopje tjera ruhen ne arkivin e klinikes së pulomogjisë. Z ka pas sensacionin 70, leukocitet 13.2, CRP 52.2 që të gjitha këto shkojnë në favor te një infeksionit bakterial, sepse ndezja e mushkërive kryesisht vjen si rezultati i infeksionit me bakterie shpesh herë me virus e me rrallë me agjent te tjerë mikro biologjik. I njëjti nuk di nëse i ishin bërë analiza toksikologjike për të vërtetuar nëse kishte pir barna apo jo.

Nga dëshmia e mjekes dëshmitare H K u vërtetua se kishte trajtuar të dëmtuarën ditën kritike kur ishte sjell pa vetëdije në Spitalin e Pejës, trajtimi kishte filluar pasi që ishte dërguar e njëjta në repart intensiv nga emergjenca. Burri i saj ishte i kishte thënë se kishte përdor diazepam sepse është në gjendje depresioni, mirëpo aty nuk kanë konstatuar çfarë barnash ka pi, nga se nuk ju kanë bërë analizat toksikologjike pasi që në Pejë nuk bëhen. Aty ka qëndruar 24 ore do te thotë deri nesër ne mëngjes ashtu në gjendje të pa përmirësuar është transferuar në Prishtinë.

Nga eksperti mjekoligjore si në mendimin e dhënë në ekspertizë ashtu edhe më sqarimet e bëra para gjykatës u vërtetua se në mungesë të analizave toksikologjie nuk kishte mundësi te përcaktoi se çfarë ka shkaktuar gjendjen komatoze dhe a ka pas tentim për vetëvrasje. Në bazë të CT ka konstatuar se ka pas disa ndryshime ne barkushe dhe masën e bardh trunore. Nuk ka pas trauma as lëndim por ka pas disa patologji në tru për te cilat nuk mund të jap mendim lidhur me shkakun në mungesë të infomacionit. Këto ndryshime ne tru nuk kanë ardhur as si pasojë e pirjes së barnave, e po ashtu është përjashtuar lëndimi apo goditja me diçka.

Deklarata e mjekut B TH dhe H K dhe të ekspertit mjeko ligjor Flamur Dylhasi gjykata vlerësoi se të njëjtit ishin në përputhje me njëri tjetrin se të dëmtuarës nuk i janë bërë analizat toksikologjike në bazë të të cilave do të mund të vërtetohej se kishte pi medikamente përkatësisht a ishte helmuar me medikamente dhe pa këto analiza nuk mund të vërtetohet ky fakt. Bazuar në këtë gjykata është dashtë ti fal besimin deklarimit të dëmtuarës se natën kritike kishte pi vetëm një diazepam 5 miligramëve me qellim për të fjete e jo të bëjë vetëvrasje.

Meqë nuk u vërtetua elementi kyç tentimi për vetëvrasje gjykata erdhi në përfundim se nuk janë përmbushur as elementet e shtytjes në vetëvrasje.

Nga dëshmitarët e dëgjuar dhe vetë e dëmtuara u vërtetua se e njëjta vuante nga depresioni për një kohë të gjatë fillimisht i është paraqitur alergji ku është mjekuar, e pastaj është mjekuar edhe për depresion ku dhe ka qenë nën terapi mjekësore dhe ka pas të përcaktuar terapi.

Është fakt se raportet mes tyre nuk kanë qenë të mira dhe përveç deklarimit të dëshmitares I se ka pas xhelozi të shprehur nga ana të dëmtuarës, kjo kuptohet edhe nga vet deklarata e të dëmtuarës dhe kjo ka qenë njëra ndera arsyet për konfliktet e vazhdueshme. Por nuk u vërtetua as fakti që i pandehuri të ketë pas qellim që me verimet e tij ta shtyjë të njëjtën të bëjë vetëvrasje. E ka dërguar te mjeku të dëmtuarën pasi që e ka njoftuar vajza I për gjendjen e saj. E dëmtuara thotë se ka pas probleme me gjumë dhe me dëshirën e saj e ka hipnotizuar për ta vënë në gjumë.

I pandehuri dhe motra e tij deklaruan se e dëmtuara ka pi hapa atë natë dhe atë hapat që i kishte për depresion. Ndërkaq në stacion policorë i pandehuri ka deklaruar se nuk e di a i ka pi hapat dhe kur i ka pi. Megjithatë kjo nuk u vërtetua as gjatë shqyrtimit gjyqësor me rastin e dëgjimit të dëshmitarëve familjar e veçanërisht familjarëve të dëmtuarës dhe as nga dëshmitë e mjekeve B TH dhe H K para gjykatës, si dhe ekspertit mjekoligjor Flamur Dylhasi. Siç shifet nga deklaratat e familjarëve të dëmtuarës nënës së saj A GJ dhe vëllai të saj P Gj dyshimet e tyre ishin për veprën penale të tentim vrasjes, bazuar në mesazhin e dërguar nga dëmtuara. Vëllai i saj Pi, pretendon sa ajo ka pas lëndime, që mjeku në Prishtinë e ka kontrolluar i ka parë dhe atë lëndimin pas veshit dhe mavijosje bë trup. Mirëpo këto lëndime për të cilat pretendon i njëjti nuk janë të konstatuara në raporte mjekësorë dhe sipas ekspertit mjeko ligjor që sqaroj para gjykatës duke u bazuar në të gjitha raportet mjekësore që janë në shkresa të lëndës nuk rrjedh se e njëjta kishte trauma apo lëndime.

Gjykata bazuar në provat e administruara dhe vlerësimit të tyre si më lartë të pandehurin I F e liroi nga aktakuza për shkak se në veprimet e tij nuk janë përmbushur elementet e figurës së veprës penale shtytja në vetëvrasje dhe ndihma në vetëvrasje nga neni 183 par 1 lidhur me par.5 dhe nenin 28 të KPRK-së dhe të gjitha dyshimet është dashur ti interpretoj në favor të tij.

Gjykata të akuzuarin e ka liruar edhe nga detyrimi i pagimit të shpenzimeve të procedurës penale dhe vendimi i gjykatës në këtë drejtim është i bazuar në nenin 454 par. 1 të KPPRK-së.

Gjykata konform nenit 463 par. 3 të KPPRK-së, të dëmtuarën e udhëzoi në kontest civil, për realizimin e kërkesës pasurore juridike.

Nga arsyet e theksuara si më lartë u vendos si në dispozitiv të këtij aktgjykimi.

**GJYKATA THEMELORE PEJË**

 **DEPARTAMENTI I PËRGJITHSHËM , DIVIZIONI PENAL**

**2018:014330, 24.01.2020**

 **G j y q t a r j a**

 **\_\_\_\_\_\_\_\_\_\_\_\_\_\_\_\_\_**

Violeta Husaj Rugova

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.